Timetti taqbaylit ur tefki ara azal i tmeṭṭut deg tmeddurt, ulama ula d nettat s ccan-is. Akka yerna mazal tettemririɣ deg tɣerɣert n tneḥyaft imi argaz-is yeḥrem-as tuffɣa. Yerra-tt d taqeddact-is, ad texdem deg uxxam, ad ternu tiqwirin. Deg tazwara, ur tesɛi ara izerfan am urgaz deg twacult: tezga tettwaḥqqer imi ur tt-id-yettali wawal gar watmaten-is. Llant tlawin iwumi berrun imi i d-seɛɛunt kan tullas. Ur tesɛi rray ala argaz i yesɛan awal. Werǧin tella d tilellit deg lecɣal-is. Ilaq ad texdem kan ayen yeffɣen ɣef urgaz-is, yerna axeddim-is d axxam kan. Ulamma truḥ ɣer yimawlan-is, xas ma llan deg taddart, ilaq ad yeddu urgaz-is. Tilawin ttruḥunt ɣer tala snat n tikwal deg wass, i usewwi n uxxam, daɣen akken ad ssired-tent iceṭṭiḍen. Tilawin n taddart ttemlilint din aṭas, ttemsefhament deg-s s yisallen, ttakent-d deg-s tullas seg-sent ara xtiṛent tislit-nsnt n yimal1.